สวัสดีค่ะ วิวจาก Channel Point of View ค่ะ
กลับมาอีกครั้งนะคะ ในทุกวันพุธ ที่วิวจะนำเอา
บทละครเรื่องรามเกียรติ์ ฉบับพระราชนิพนธ์ใน พระบาทสมเด็จพระพุทธยอดฟ้าจุฬาโลกมหาราช
เล่มนี้มาเล่าให้ทุกคนฟังค่ะ
น่ะ เจอตอนที่มีชื่อเสียงขนาดนี้เข้าไป
พร้อมจะฟังกันรึยังคะ
สำหรับใครที่ยังไม่พร้อมนะคะ เพราะว่ายังไม่รู้ตอนก่อนหน้าก็อย่าลืมไปดูนะคะ วิวทำเป็น playlist ไว้ให้แล้ว
สามารถกดไปดูได้ตรงนี้เลยค่ะ
ส่วนใครที่รำคาญนะ อยากฟังปรึดเดียวจบทั้งเรื่องเลย แค่ 10 นาทีเท่านั้นก็ตรงนี้เช่นกันค่ะ
ทำเป็น playlist ไว้ให้แล้ว
และแน่นอนนะคะ ถ้าไม่อยากพลาดคลิปวีดีโอใหม่ๆ อย่าลืมกดติดตามวิวให้ครบทุกช่องทางค่ะ ไม่ว่าจะเป็น
YouTube Facebook Twitter Instagram นะคะ
กดติดตามแล้วก็กดกระดิ่ง กด see first กดอะไรอื่นๆ กดให้หมดเลยค่ะ
สำหรับวันนี้พร้อมจะไปฟังเรื่องราวที่ทั้งสนุกแล้วก็มีสาระกันแล้วใช่ไหมคะ
ถ้าพร้อมกันแล้วก็ไปฟังกันเลยค่ะ
ความเดิมจากตอนที่แล้วอินทรชิตรบแพ้พระลักษมณ์ใช่ไหมคะ แล้วก็หนีไปทำพิธีปลุกศรนาคบาศอยู่ค่ะ
ทำให้ฝั่งทศกัณฐ์ต้องส่งมังกรกัณฐ์ออกมาขัดทัพใช่ไหมคะ
ทีนี้แน่นอนนะคะฝั่งพระรามออกมารบกับมังกรกัณฐ์ ก็ฆ่ามังกรกัณฐ์ทิ้งไปค่ะ
ทำให้สปายของฝั่งทศกัณฐ์เนี่ยวิ่งแจ้นไปแจ้งทศกัณฐ์ ใช่ไหมคะ
ทศกัณฐ์ก็เลยมีความคิดที่จะส่ง
คนถัดไปเพื่อมาขัดตาทัพระหว่างที่อินทรชิตไปทำพิธีค่ะ
เพราะว่าพิธีของอินทรชิตต้องทำทำทั้งหมด 7 วันนะคะ ถ้าทำไม่ครบเนี่ย ลูกศรก็จะไม่ได้พลังแบบเต็มที่นะคะ
ดังนั้นทศกัณฐ์นะคะ มองไปมองมาก็ไปเจอยักษ์อยู่ตนหนึ่งค่ะ
ชื่อว่าวิรุณมุข วิรุณมุขนี่เป็นหลานของทศกัณฐ์นะคะ
ทศกัณฐ์ก็เล็งเห็นว่า เออวิรุณมุขนี่แหละเหมาะมาก ออกไปขัดตาทัพซิ
ออกไปตั้งรับรอ ถ้าสมมติว่าพระรามบุกมา รออินทรชิตกลับมาก่อนนะ
ซึ่งแน่นอนค่ะว่าวิรุณมุขตกลงแล้วก็ยกทัพออกไป
ตั้งกั้นเอาไว้ เพื่อจะไปรอทัพของอินทรชิตที่จะไปปลุกศรเนี่ย เดินทางมาสมทบกันค่ะ
ฝั่งพระรามเนี่ยนะคะ ตื่นเช้ามาก็มีความสงสัยเบาๆ ประมาณว่า
เอ๊ ทำไมวันนี้ไม่เห็นมีใครยกทัพออกมา เราก็รบค้างกับอินทรชิตอยู่ ทำไมอินทรชิตไม่ยกออกมาล่ะ
เมื่อวานก็ส่งมังกรกัณฐ์ออกมาแทนทีหนึ่งแล้ว วันนี้ก็ยังไม่มาอีก
เอ นี่จะยังไง นี่จะรบกันหรืออะไรยังไง หรือเราควรจะบุกกรุงลงกาเลยไหม
ยักษ์คิดจะออกมารบกับเราแล้วรึเปล่า อะไรประมาณนี้นะคะ
ดังนั้นนะคะ พระรามก็เลยถามพิเภกค่ะ ว่า
เออ พิเภก เกิดอะไรขึ้น นี่อินทรชิตไม่อยากรบกับเราแล้วเหรอ
หรือว่ายังไงหรือว่ากลัววิ่งแจ้นไปแล้ว อะไรประมาณนี้นะคะ
ซึ่งพิเภกนะคะ ก็ตอบพระรามไปประมาณว่า
อ๋อ ตอนนี้อินทรชิตอะ แอบหลบไปปลุกศรนาคบาศอยู่ เป็นเวลาทั้งหมด 7 วัน
ระหว่างนี้ก็จะส่งตัวนู้นตัวนี้เนี่ย ออกมาขัดตาทัพนี่แหละ
ท่านน่ะ ควรจะส่งใครสักคนไปล้างพิธีได้แล้ว เพราะว่า ถ้าไม่ไปล้างพิธีนะ ครบ 7 วันนะ ศรนาคบาศของอินทรชิตเนี่ย
จะมีพลังมีอะไรมากมายเต็มไปหมด ปราบได้ทั้ง 3 โลกเลยนะ
อันตรายมากๆ
พระรามก็ถามนะคะ ว่า
เออว่าแต่ต้องให้ใครไปปราบล่ะ
น่ะ คิดว่าจะเป็นหนุมานใช่ไหมค่ะ แต่ว่ารอบนี้ไม่ใช่หนุมานนะคะ
พิเภกบอกว่าจะต้องให้หมีเนี่ยไปกัดต้นไม้ที่อินทรชิตอยู่
เพราะว่าอินทรชิตอะหลบไปทำพิธีอยู่ในต้นไม้ใช่ไหม แล้วก็เรียกพวกนาคอะไรต่างๆ มาคายพิษคายพิษ
ถ้ามีหมีไปกัดต้นไม้นะ พิธีจะล้มหมดเลย
ซึ่งคนที่อาสาตัวเองขึ้นมานะ ก็คือชามพูวราชนั่นเอง ชามพูวราชนี่เป็นลิงตนหนึ่งในกองทัพเนี่ยนะคะ
ก็อาสาตัวเองออกไปค่ะ
บอกว่าข้าสามารถแปลงเป็นหมีได้ เดี๋ยวข้าจัดให้นะคะ
ว่าแล้วชามพูวราชก็เดินทางไปที่อินทรชิต กำลังปลุกเสกคาถาทำพิธีต่างๆ อยู่นะคะ
ไปถึงก็แปลงร่างเป็นหมีตัวใหญ่เลยค่ะ แล้วก็จัดการถล่มโพรงไม้ทิ้งเลยนะ แบบมาถึงก็แบบ
ตบโพรงไม้กระจุยกระจายไปหมดนะคะ
ซึ่งเสียงการตบโพรงไม้ของชามพูวราชเนี่ย ดังมากจนเหล่าพญานาคทั้งหลายที่ออกมาคายพิษเนี่ย
เข้าใจว่า เฮ้ย ครุฑบุกมาแน่ๆ คือครุฑกับนาคเป็นศัตรูกัน จำได้ใช่ไหมคะ
ถ้าใครจำไม่ได้นะคะ สามารถไปดูคลิปครุฑ VS นาค ได้ วิวเคยเล่าไว้แล้ว กดไปดูได้ตรงนี้เช่นกันค่ะ
หลังจากที่พญานาคแตกหนีไปทั้งหมดนี่นะคะ
อินทรชิตก็แน่นอนก็ไม่มีสมาธิสวดมนต์ด้วย เพราะว่าหมีที่ไหนก็ไม่รู้มาถล่มโพรงไม้ใช่ไหม
ดังนั้นอินทรชิตก็เลยทำท่าออกมาจะมาสู้กับหมีค่ะ
แต่ว่าหมีอะ แปลงร่างกลับเป็นชามพูวราชแล้วก็เหาะ ฟิ้ว กลับมาที่กองทัพของพระรามค่ะ
ทำให้อินทรชิตโกรธมาก อินทรชิตแบบ อีกแล้วเหรอพิเภกนี่บอกคนมาล้างพิธีฉันอีกแล้วใช่ไหม
ดังนั้นนะคะ อินทรชิตก็เลย รีบเดินทางกลับเมืองค่ะ
ระหว่างทางกลับไปถึงก็ อ้าว เจอกับวิรุณมุขตั้งกองทัพอยู่พอดี ก็เลยมีการคุยกันว่าแบบ
เออ เจ้ามาทำอะไรที่นี่เหรอ
อ๋อมารอข้าเหรอ
โอเค ข้าโกรธมากตอนนี้ข้าไม่กลับเมืองแล้ว
ออกไปรบกันเดี๋ยวนี้เลย
ว่าแล้วนะคะ ก็หันกองทัพมาอีกด้านหนึ่งค่ะ แล้วก็เดินทางกลับไปที่สนามรบอีกครั้งหนึ่ง
เพื่อที่จะไปปะทะกับกองทัพพระรามค่ะ
ฝั่งกองทัพพระรามนะคะ พระรามได้ยินเสียงละ
เสียงแบบดังสนั่นหวั่นไหวไปทั่วพื้นปฐพี แผ่นดินนี่สั่น พั่บๆๆๆ
เลยประมาณนี้นะคะ
เพราะว่ากองทัพของอินทรชิตนี่ใหญ่มากนะคะ
พระรามก็หันไปถามพิเภกว่า
รอบนี้ใช่ ใช่ไหม อินทรชิตมาแล้วใช่ปะ
แน่นอนว่าพิเภกก็ต้องตอบว่า
ใช่อันนี้ของจริงอินทรชิตมาแล้วจ้า
พระรามนะคะก็เลยหันไปสั่งพระลักษมณ์ทันที โดยที่ไม่ได้ถามพิเภกนะคะ ว่า
อะ น้องรักออกไปสู้กับเขา ออกไปจัดการภารกิจของเจ้าให้เสร็จเรียบร้อย
พระลักษมณ์นะคะก็เลยจัดทัพต่างๆ นานา แล้วก็ยกออกไปค่ะ
ซึ่งระหว่าทางเนี่ย พิเภกก็มีความเตือนพระลักษณ์เบาๆ ประมาณว่า
พระลักษมณ์ระวังนะ รอบนี้อินทรชิตไม่เหมือนเดิมแล้วนะ รอบนี้อินทรชิตมีศรนาคบาศอยู่ในมือนะจ๊ะ
เป็นอาวุธอันตราย ระวังตัวไว้ให้ดีค่ะ
ซึ่งพอไปถึงทั้งสองฝ่ายก็มีความด่ากัน ตะโดนตอบโต้กันต่างๆ
ไปมาไปมาเหมือนปกติหลังจากนั้นก็จัดการตะลุมบอนกันค่ะ
แน่นอนว่าตะลุมบอนกันไปก็ต้องมีการ ยิงลูกศรสู้กันนะคะ ก็มีแบบอินทรชิตยิงลูกศรมาเป็นไฟเผาลิง
พระลักษมณ์ยิงลูกศรมาเป็นน้ำดับไฟ ยิงลูกศรมาเป็นอาวุธ ยิงลูกศรมาทำลายอาวุธ
เนี่ยละคะ สู้ไปสู้มาประมาณนั้น
จนในที่สุดนะคะ อินทรชิตทำท่าจะแพ้ เพราะว่า พระลักษมณ์เนี่ยยิงลูกศรไปโดนตัวอินทรชิตอีกรอบหนึ่งนะคะ
เรียกได้ว่ากระเด็นตกรถเลยประมาณนั้นเถอะ
อินทรชิตลงมาก็แบบ โอ้ยเจ็บ
แต่ว่าอินทรชิตสามารถสวดมนต์ได้ ก็สวดมนต์ต่างๆ นานา แล้วก็ลูบตัวตัวเองไปทั้งหมด 7 ครั้งนะคะ
แผลต่างๆ ก็หายไป
อินทรชิตก็รู้สึกว่า เฮ้ย ไม่โอเคละ ฉันจะต้องเอาอาวุธลับของฉันออกมาใช้ละ
ดังนั้นอินทรชิตก็เลย
สั่งวิรุณมุขค่ะ บอกว่า
วิรุณมุขไป ไปรบ ออกไปรบในฐานะแม่ทัพ เจ้าเนี่ยนะออกไปสู้รบขัดตาทัพไว้ก่อน
ระหว่างนี้ข้าขอเวลา 1 ชั่วโมงด้วยกัน ข้าจะปลุกเสก ลูกศรนาคบาศอยู่ในรถนะ นั่งสวดมนต์ ห้ามให้ใครมารบกวน
ว่าแล้วนะคะอินทรชิตก็เริ่มสวดมงสวดมนต์อะไรไปค่ะ
ฝั่งวิรุณมุขนี่ก็ออกไปรบกับพระลักษมณ์ต่อนะคะ
เห็นไหมฝั่งกรุงลงกา ใช้ยักษ์สองตน รุมพระลักษมณ์คนเดียวนะคะ
นั่นแหละค่ะ ฝั่งวิรุณมุขออกไปก็มีความสามารถพิเศษก็คือ สามารถสวดมนต์กำบังกายได้ เหมือนมีผ้าคลุมล่องหนนะคะ
ก็มีการสวดมงสวดมนต์ต่างๆ ทำให้ตัวเองและม้าเนี่ยหายตัวได้ค่ะ
แล้วก็ออกไปกลางกองทัพเลย พอไปถึงก็จัดการไล่ฆ่าลิงต่างๆ
ไปตลอดทางนะคะ
ซึ่งเหล่าลิงเนี่ยก็งงมาก อยู่ดีๆ ยืนๆ อยู่ก็แบบ โอะ หัวขาด ยืนๆ อยู่ก็แบบตาย อะไรยังงี้
คือนึกสภาพแบบเรามองไม่เห็นศัตรูอะ ประมาณนั้นเลย
อยู่ดีๆ ลิงก็ตายๆๆๆๆ จนพระลักษมณ์เนี่ยรู้สึกว่า เฮ้ย ผิดสังเกตละ เกิดอะไรขึ้น
ทำไมลิงมันตายเป็นใบไม้ร่วงเลย แล้วไม่เห็นตัวศัตรูนะคะ
ดังนั้นพระลักษมณ์ก็เลย
หันไปถามพิเภกค่ะ ประมาณว่า
พิเภกเกิดอะไรขึ้นทำยังไงดี ฉันจะแก้ยังไงดีเนี่ย
ซึ่งพิเภกนะคะ ก็บอกว่า อ๋อ ไม่ยากอะไรเลย เนี่ยวิรุณมุขเนี่ย มันมีความสามารถพิเศษในการหายตัวได้
มันก็เลยหายตัวไปพร้อมกับม้า
ท่านก็ไม่ยากอะไรหรอก ยิงธนูออกไป แล้วก็สั่งให้ธนูอะ เป็นตาข่าย ล้อมตัววิรุณมุขไว้ มันก็จะจับได้ ประมาณนั้นแหละ
พระลักษมณ์นะคะ ก็เลยจัดการยิงธนูออกไป
ปิ้ว คือธนูพระลักษมณ์นี่ ยิงไปเป็นอะไรก็ได้ว่างั้นเถอะ
ยิงออกไปนะคะ ก็เป็นเหมือนตาข่ายจับตัววิรุณมุขไว้ เหมือนแบบทอดแหไปอะ
ครอบตัววิรุณมุขไว้เลยนะ
วิรุณมุขนะคะ ก็ไปนอน แปะๆๆ อยู่ที่พื้นนะคะ
ทำให้หนุมานสามารถไปจับตัววิรุณมุขมาได้ค่ะ
ซึ่งวิรุณมุขนี่กลัวมากนะ ถึงขึ้นร้องไห้ฟูมฟายประมาณว่าแบบ
ฮือ ตายแน่ ตายๆๆ ฉันตายแน่ๆ ประมาณนั้นนะคะ
เมื่อหนุมานจับตัวมาได้ค่ะ ก็เอาไปส่งให้พระลักษมณ์ พระลักษมณ์ก็มีความถามอีกค่ะ ประมาณว่า
ไหน เจ้าเป็นใครมาจากไหน ข้ารบกับอินทรชิตอยู่ดีๆ ไปเจ๋อมาจากไหนเนี่ย นี่เป็นใคร เล่ามาเดี๋ยวนี้
ซึ่งวิรุณมุขนะคะก็ตอบค่ะ วิรุณมุขนะคะก็มีความตอบออกไปหมดทุกอย่างเลย ด้วยความกลัวนะคะ ว่าแบบ
อ๋อข้าชื่อวิรุณมุข ข้ามาขัดตาทัพ เพราะว่าอินทรชิตกำลัง สวดมนต์อยู่ในรถ ประมาณ 1 ชั่วโมงจะปลุกศรเสร็จ
เล่าให้เขาฟังซะเสร็จสรรพเลย ประมาณนั้นนะคะ
ซึ่งหลังจากที่เล่าทั้งหมดไปเนี่ยนะคะ วิรุณมุขก็ร้องข้อชีวิตค่ะ ประมาณว่า
ไวชีวิตข้าเถอะ ได้โปรด please please please ประมาณนี้นะคะ
ทำให้พระลักษมณ์เนี่ยรู้สึกว่าแบบ เออ คนเขายอมแพ้แล้วอะ ถ้าไปฆ่าทิ้งก็เสียศักดิ์ศรีนิดนึง
ก็เลยสั่งให้เอาวิรุณมุขเนี่ยไปแห่ประจาน ไปโกนผมทิ้งไปสักหน้า แล้วก็ปล่อยกลับกองทัพไปค่ะ
ซึ่งขอบอกเลยว่านี่เป็นการตัดสินใจที่พลาดมากๆ ของพระลักษมณ์นะคะ
เพราะว่าพอปล่อยวิรุณมุขกลับไปที่กองทัพ แน่นอนว่าวิรุณมุขก็ต้อง พุ่งไปหาอินทรชิตค่ะ ไปถึงก็แบบว่า
หลานขอโทษ หลานผิดไปแล้ว หลานขัดตาทัพไม่สำเร็จ
ตอนนี้หลานโดนจับโกนหัว สักหน้าไปแล้วเนี่ย ช่วยหลานด้วยอะไรยังงี้นะคะ
ก็ฟูมฟายๆ ฟ้องอินทรชิตไป ประมาณนั้น ซึ่งอินทรชิต เนี่ย ยังสวดมนต์ไม่ครบชั่วโมงเลย แต่ก็แบบ
ไม่เป็นอันสวดแล้วจ้า อารมณ์เสียจ้า
บึ้มขึ้นมานะคะ แล้วก็บอกว่า ได้เดี๋ยวจัดให้พระลักษมณ์ ได้ๆๆ ทำหลานฉันใช่ไหม
ดังนั้นนะคะ อินทรชิตก็เลยสั่งวิรุณมุขบอกว่า
ข้ามีภารกิจเล็กๆ ให้เจ้าทำ เจ้าจะทำได้รึเปล่า
ก็ง่ายๆ ปลอมตัวเป็นข้าสิ แปลงร่างเดี๋ยวนี้เลย
วิรุณมุขนะคะก็จัดการแปลงร่างเป็นอินทรชิตค่ะ
แล้วอินทรชิตก็บอกว่า
อะ นี่รถ เอารถข้าไปขับนะ ยืนอยู่บนรถ แล้วทำท่าจะยิงศรใส่พระลักษมณ์ เดี๋ยวข้ากลับมา
ฝั่งวิรุณมุขนะคะ ก็เลย แกล้งทำตัวเป็นอินทรชิตค่ะ
เพื่อที่จะไปรบกับพระลักษมณ์ต่อ
ก็นำทัพต่างๆ ไป เฮๆๆ ไปมานะคะ
ซึ่งทำให้พระลักษมณ์ตั้งใจ รบกับวิรุณมุขเต็มที่มากๆ แบบ โอย ส่งลิงออกไป ส่งนู่นส่งนี่ออกไป ก็รบกันไปรบกันมา
ฝั่งอินทรชิตตัวจริงหายไปไหน
อินทรชิตตัวจริงนะคะ ขึ้นไปหลบอยู่บนก้อนเมฆค่ะ แล้วก็รอเล็งจังหวะโอกาส เล็งไปละ
อื้ม ตอนนี้แหละพระลักษมณ์กำลังเผลอ เพราะว่ามัวแต่รบกับตัวปลอม
ว่าแล้วนะคะ อินทรชิตก็ขึ้นศรนาคบาศค่ะ แล้วก็ยิง ปิ้ว ลงมาจากบนเมฆเลย ยิงไปแน่นอนว่าก็โดนพระลักษมณ์นะคะ
กลายเป็นพญานาคตัวใหญ่รัดพระลักษมณ์เอาไว้ แล้วก็รัดลิงทั้งกองทัพหมดเลยนะคะ
เหลือแค่สิ่งมีชีวิตสิ่งเดียวที่รอด ก็คือพิเภก เพราะว่าเป็นญาติกัน ศรไม่ทำร้าย ประมาณนั้นค่ะ
หลังจากที่รัดหมดแล้วนะคะ อินทรชิตก็ลงมาด่ากับพิเภกค่ะ ประมาณว่า
ไอ้พิเภก ไอ้คนทรยศ นี่แกทรยศเผ่าพันธุ์ตัวเองรู้สึกยังไงบ้าง
เนี่ยรู้ไหม เดี๋ยวตอนรบกันเนี่ยนะ ถ้าสมมติว่ารบกันแล้วพ่อข้าตายเนี่ย
เจ้าจะทำหน้ายังไง เขาก็โห่ร้องยินดีกัน พวกลิง เฮๆๆ กัน เจ้าเป็นยักษ์เจ้าไปจะเฮกับเขาไหม
หรือว่าเจ้าจะร้องไห้กับเหล่ายักษ์ที่เขาร้องไห้กันทั้งเมือง เลือกถูกรึเปล่าว่าตัวเองเป็นพวกใครอะ ห๊ะ
ประมาณนี้นะคะ พิเภกก็บอกว่า
ทำไม ทำไม ทำไม ข้าไม่ได้ทำอะไรผิดซะหน่อย ข้าก็ทำตามธรรมะไปอย่างนั้นแหละ
ก็ข้าเห็นว่าพ่อเจ้าไปเป็นคนไม่ดี ข้าก็เลยมาเข้ากับฝ่ายธรรมะ ก็ไม่เห็นต้องหัวเราะนี่
ตอนพ่อเจ้าตายข้าก็ไม่เห็นต้องไปโห่ร้องกับเขา ไม่มีใครว่าซะหน่อย
ส่วนร้องไห้ ข้าก็ไม่ต้องร้องไห้กับเขาก็ได้ไหม
มันก็เรื่องข้า จะหัวเราะหรือว่าจะร้องไห้อะ
ข้าก็แค่เป็นกลางไปวันๆ ก็เท่านั้นแหละ
ซึ่งฝั่งอินทรชิตก็มีการด่ากลับอีกประมาณว่า
เป็นกลาง เจ้าเนี่ยนะ เป็นกลาง ถ้าเป็นกลางเนี่ย เจ้าจะมา ล้างพิธงพิธีข้าได้ไหม ข้าอุตส่าห์คิดกลศึกลอุบายมาเยอะแยะ
เจ้านี่สาวไส้ให้กากินหมด เอาไปเล่าให้เขาฟังหมดเลย
ซึ่งพิเภกนะคะ ก็แก้ตัวอีก ประมาณว่า
เจ้าอะ ไม่รู้อะไร ถ้าข้าไม่เป็นกลางจริงอะนะ ป่านนี้ลูกศรเจ้าเนี่ยจะไปโดนไหมพระลักษมณ์อะ
แล้ววันก่อนพระลักษมณ์จะโดนหอกกุมภกรรณปักอกไหม
เจ้าไม่รู้เหรอว่าข้ายึดถือคุณธรรมอะไร
ที่ผ่านมาทั้งหมดนะ อะไรก็ตามที่พระรามไม่ถาม ข้าจะไม่บอก
ถ้าเขาถามข้าถึงบอก ถามว่าทำไมถึงบอก
เพราะว่าข้าดื่มน้ำพิพัฒน์สัตยาไปแล้วในน้ำพิพัฒน์สัตยา เหมือนข้าสาบานว่าถามอะไรจะตอบตามความจริง
แปลว่า ตอนนี้เจ้าไปหลบอยู่บนเมฆ พระลักษมณ์ไม่ถามข้าก็ไม่บอกไง
ยกเว้นว่าพระลักษมณ์ถามว่าอินทรชิตไปไหน ข้าถึงจะบอกว่าอยู่บนเมฆ เก็ตไหม
ข้าไม่ได้ทำอะไรผิดซะหน่อย
ซึ่งจากเหตุการณ์นี้นะคะ ทำให้อินทรชิต โกรธมากก็วิ่งไล่ จะฆ่าพิเภกนะคะ ฝั่งพิเภกก็วิ่งหนีหัวซุกหัวซุนด้วยความกลัว
ก็กลัวหลานตัวเองพอสมควรนะคะ
เล่นไล่จับกันไปมาสักพักค่ะ พิเภกก็หนีหายไปได้ อินทรชิตก็เลย ยกทัพกลับเมืองไปด้วยความยินดีนะคะ ไปถึงก็
ปาร์ตี้เต็มที่เลย ฉลองบอกว่าพ่อแบบ พ่อผมชนะ ผมชนะกลับมา ภูมิในตัวผมไหม
ประมาณนี้นะคะ
ก็เฮๆๆ กันไป
ทั้งพ่อทั้งลูกก็กระโดดกอดกัน เฮไปเฮมา แล้วก็แยกกันกลับปราสาทตัวเองนะคะ
อินทรชิตก็ไปฉลองกับนางสนมกำนัลตัวเอง
ฝั่งทศกัณฐ์เนี่ย ก็เฮๆๆ ไป ไปบอกนางมณโฑประมาณว่า
นี่ลูกเรา ลูกเราสองคนทำสำเร็จแล้ว
ฆ่าพระลักษมณ์ทิ้งไปแล้ว
ส่วนพระรามเนี่ยไม่ต้องห่วง เดี๋ยวก็เห็นศพน้องนอนกลิ้งตาย อยู่กลางทางเนี่ย ก็ออกมาดูศพน้อง
แล้วก็ร้องไห้ฟูมฟายขาดใจตายตรงนั้นแหละ
สะใจจริงๆ
ซึ่งนางมณโฑนะคะก็บอกทศกัณฐ์ประมาณว่า
เดี่ยวใจเย็นๆ จำได้รึเปล่า คราวที่แล้วเนี่ย ตอนหอกของกุมถกรรณก็คิดอย่างงี้เลย
เดี๋ยวเขาก็หาทางแก้กันได้แล้วพระลักษมณ์ก็ฟื้นขึ้นมาแหละ
ซึ่งก็ทำให้ทศกัณฐ์เซ็งพอสมควรนะคะ
ตัดภาพไปที่ฝั่งกองทัพพระรามค่ะ พิเภกวิ่งหนีหัวซุกหัวซันจากกองทัพนะคะ ไปหาพระรามค่ะ ไปถึงก็บอกว่า
แย่แล้ว พระอนุชาโดนนาคพัดตัว แย่มากเลยโดนศรนาคบาศเข้าไปเรียบร้อยแล้วจ้า
ซึ่งทำให้พระรามแบบ ว่า อ่าว ท่านก็เป็นผู้ใหญ่ปล่อยน้องข้าโดนศรได้ยังไง ทำไมไม่รู้จักบอกกันก่อนล่วงหน้า
แล้วนี่ข้าต้องแก้ยังไงเนี่ย
พระรามก็เลยต้องรีบยกทัพนี่นะคะ ออกมากลางที่รบค่ะ
มาถึงก็เห็นพระลักษมณ์นอนกลิ้งกลุกๆๆ อยู่ หนุมงหนุมาน สุครงสุครีพนอนโดนนาคมัดกันระเกะระกะไปหมดเนี่ยนะคะ
พระรามไปถึงก็ร้องไห้ก่อนเลย ก็ร้องไห้ๆๆ ร้องไห้ฟูมฟายจนสลบนะคะ
ซึ่งก็ทำให้ฝูงลิงต้องไปแก้ไขจนกระรามฟื้นขึ้นมา
พอปล่อยให้พระรามร้องจนฟื้นขึ้นมาปุ๊ม พระรามค่อยหันไปถามพิเภกนะคะ ประมาณว่า
ข้าจะช่วยน้องข้าได้ยังไงดี ซึ่งพิเภกก็บอกว่า อันนี้ไม่ยากเลย ท่านน่ะ เป็นพระนารายณ์อยู่แล้ว
พาหนะของท่านน่ะ คือพญาครุฑ
นาคกลัวครุฑ ท่านก็ยิงลูกศรขึ้นไปบนฟ้าเรียกพญาครุฑลงมาสิ
ซึ่งพระรามนะคะ ก็เลยจัดการ ยิงลูกศรขึ้นไปบนฟ้าค่ะ
เรียกพญาครุฑลงมา พอพญาครุฑลงมาปุ๊บ ก็เห็นนาคอยู่เต็มไปหมดนะคะ ก็เข้าไปไล่จิกตีนาค
นาคเห็นครุฑมาก็หนีหายไปหมดค่ะ ทำให้พระลักษมณ์ฟื้นขึ้นมาในที่สุดนะคะ
แม้พระลักษมณ์จะโทษตัวเองเล็กๆ ประมาณว่าน้องผิดเอง น้องอ่อน ขอโทษนะครับพี่
แต่ว่าพระรามก็บอกว่า เอ้ย ไม่เป็นไร อินทรชิตมันเก่ง ถ้าไม่ใช่เจ้านี่ป่านนี้ความเสียหายรุนแรงกว่านี้อีก
ปะเรายกทัพกลับไปพักผ่อนกันเถอะ
ว่าแล้วนะคะ ฝั่งพระรามก็ยกทัพกลับไปทั้งหมดค่ะ
ทิ้งให้สปายฝั่งกรุงลงกาที่เห็นเหตุการณ์ทั้งหมด วิ่งแจ้นไปรายงานทศกัณฐ์อีกรอบนะคะ
ซึ่งก็ทำให้ทศกัณฐ์ตกใจมาก แล้วก็
รีบส่งคนไปบอกอินทรชิตเช่นกัน
และก็ทำให้อินทรชิต
โกรธมาก ที่พิเภกเอาความลับตัวเองไปบอกอีกแล้ว ก็เลยตั้งใจว่า
ไม่ได้แล้ว งานนี้ฉันจะต้องไปปลุกลูกศรที่ร้ายแรงกว่าเดิมขึ้นมา
ดังนั้นสัปดาห์หน้าเราจะมาดูกันว่าอาวุธร้ายแรงของอินทรชิตนั้นคืออะไรค่ะ
สำหรับวันนี้นะคะ วิวคิดว่ายาวพอสมควรแล้ว ถ้าใครชื่นชอบคลิปนี้อย่าลืม
กด like เป็นกำลังใจให้วิว แล้วก็กด share เพื่อชวนเพื่อนๆ มาดูด้วยกันค่ะ
แล้วพบกันใหม่โอกาสหน้านะคะ บ๊าย บาย
สวัสดีค่ะ
งงกันไหมคะ ทำไมเป็นภาพการ์ตูน
ลืมอัด end credit
จ้าาา
ดังนั้นเราก็จะวนภาพไปเรื่อยๆๆ จนกว่ามันยาวนานพอที่จะเป็น end credit นะคะ
นั่นแหละค่ะก็จะพูดไปเรื่อยๆ เรื่อยเปื่อย
เพราะว่าลืมจริงๆ นะ เอาเป็นว่า
ช่างมันเถอะค่ะ วันนี้ลาไปก่อนนะ บ๊าย บาย สวัสดีค่ะ